“商調引子·憶秦娥”〔生引二內侍上〕傷心處，天旋日轉回龍馭；回龍馭，踟躕到此，不能歸去。
寡人自蜀回鑾，痛傷妃子倉卒捐生，未成禮葬。特傳旨另備珠襦玉匣，改建墳塋，待朕親臨遷葬，因此駐蹕馬嵬驛中。〔淚介〕對著這佛堂梨樹，好淒慘人也！
“商調過曲·山坡羊”恨悠悠江山如故，痛生生遊魂血汙。冷清清佛堂半間，綠陰陰一本梨花樹。空自籲，怕夜台人更苦。那裏有佩環夜月歸朱戶，也慢想顏麵春風識畫圖。〔醜暗上〕〔見介〕奴婢奉旨，築造貴妃娘娘新墳，俱已齊備。請萬歲爺親臨啟墓。〔生〕傳旨起駕。〔醜〕領旨。〔傳介〕軍士每，排駕。〔雜扮軍士上，引行介〕"馬嵬坡下泥土中，不見玉容空死處。"〔到介〕〔醜〕啟萬歲爺，這白楊樹下，就是娘娘埋葬之處了。〔生〕你看蔓草春深，悲風日薄。妃子，妃子，兀的不痛殺寡人也。〔哭介〕號呼，叫聲聲魂在無？欷歔，哭哀哀淚漸枯。
〔老旦、雜、貼、淨四女工帶鋤上〕〔老旦〕老萬歲爺來了。我每快些前去，伺候開墳。〔醜〕你每都是女工麽？
“水紅花”向高岡一謎下鍬鋤，認當初，白楊一樹。怕香銷翠冷伴蚍蜉，粉肌枯，玉容難睹。〔眾驚介〕掘下三尺，隻有一個空穴，並不見娘娘玉體！早難道為雲為雨，飛去影都無，但隻有芳香四散襲人裾也羅。
〔淨〕呀，是一個香囊。〔醜〕取來看。〔淨遞囊，醜接看哭介〕我那娘娘啊，你每且到那廂伺候去。〔眾應下〕〔醜啟生介〕啟萬歲爺，墓已啟開，卻是空穴。連裹身的錦褥和殉葬的金釵、鈿盒都不見了。隻有一個香囊在此。〔生〕有這等事。〔接囊看大哭介〕呀，這香囊乃當日妃子生辰，在長生殿上試舞"霓裳"，賜與他的。我那妃子啊，你如今卻在何處也！
“山坡羊”慘淒淒一匡空墓，杳冥冥玉人何去？便做虛飄飄錦褥兒化塵，怎那硬撐撐釵盒也無尋處。空剩取香囊猶在土，尋思不解緣何故，恨不得喚起山神責問渠。〔想介〕高力士，你敢記差了麽？〔醜〕奴婢當日，曾削楊樹半邊，題字為記。如何得差。〔生〕敢是被人發掘了？〔醜〕若經發掘，怎得留下香囊？〔生呆想不語介〕〔醜〕奴婢想來，自古神仙多有屍解之事。或者娘娘屍解仙去，也未可知。即如橋山陵寢，止葬黃帝衣冠。這香囊原是娘娘臨終所佩，將來葬入新墳之內，也是一般了。〔生〕說的有理。高力士，就將這香囊裹以珠襦，盛以玉匣，依禮安葬便了。〔醜〕領旨。〔生哭介〕號呼，叫聲聲魂在無？欷歔，哭哀哀淚漸枯。
“水紅花”當時花貌與香軀，化虛無，一抔空墓；今朝玉匣與珠襦，費工夫，重泉深錮。更立新碑一統，細把淚痕書。從今流恨滿山隅也羅。
“山坡羊”俊彎彎一鉤重睹，暗蒙蒙餘香猶度。嫋亭亭記當年翠盤，瘦尖尖穩逐紅鴛舞。還憶取、深宵殘醉餘，夢酣春透勾人覷。今日裏空伴香囊留恨俱。〔哭介〕號呼，叫聲聲魂在無？欷歔，哭哀哀淚漸枯。
“水紅花”五雲芝蓋簇鑾輿，返皇都，旌旗溢路。黃童白叟共相扶，盡歡呼，天顏重睹。從此新豐行樂，少帝奉興居。千秋萬載鞏皇圖也羅。